
RAPORT DE SPECIALITATE



privind acordarea Titlului de Cetăţean de Onoare al Municipiului Timişoara domnului         Szakáts  Béla



Având în vedere Expunerea de motive nr. SC2019 – 12216 din 17.05.2019 a Primarului Municipiului Timişoara şi Proiectul de hotărâre privind acordarea Titlului de Cetăţean de Onoare al Municipiului Timişoara domnului Szakáts  Béla, prin care se propune acordarea acestui Titlu respectivului domn, 

Facem următoarele precizări:

Având în vedere adresa cu nr. SC2019/011712 din 13.05.2019, depusă de doamna Enikő Szász, Preşedinte Asociaţia Femeilor Maghiare din Timişoara;
În conformitate cu Regulamentul pentru acordarea Titlului de „Cetăţean de Onoare al Municipiului Timişoara”, aprobat prin HCL nr.138 din data de 18.10.2016;
Având în vedere prevederile art. 36 alin.(8) din Legea nr. 215/2001 privind administraţia publică locală, republicată şi modificată;
În temeiul art. 45 din Legea nr. 215/2001 privind administraţia publică locală, republicată şi modificată;

Prezentăm iniţiativa  doamnei Enikő Szász, Preşedinte Asociaţia Femeilor Maghiare din Timişoara, înregistrată la Primăria Municipiului Timişoara cu nr. SC2019/011712 din 13.05.2019, respectiv propunerea  de acordare a Titlului de Cetăţean de Onoare al Municipiului Timişoara, domnului Szakáts  Béla.
Maestrul Szakáts  Béla s-a nascut în 19 septembrie 1938,  la Odorheiu-Secuiesc, Jud . Harghita.  A absolvit Institutul de Arte Plastice "Ion Andreescu"  din Cluj 1962.   Din 1962  s-a  stabilit la Timişoara, şi a profesat în învăţământul liceal de   artă, unde a predat  modelaj, desen  şi compoziţie.        
Din 1994 a fost  conferenţiar la Universitatea de Vest din Timişoara,  Facultatea de Arte Plastice, secţia de sculptură, unde din 1995 a ocupat  funcţia de  şef de Catedră, până la pensionare, în anul 2003.                                   
Sculptorul Szakáts  Béla a fost a fost unul dintre cei mai importanti pedagogi pe care i-a avut şcoala artistică din Banat. Cariera domnului Szakáts a însemnat, până acum, numeroase expoziţii personale şi de grup, în ţară şi în străinătate, în care lucrările sale s-au bucurat de aprecierea exegeţilor, a colecţionarilor şi a criticilor de artă, fiind, de altfel, recompensate cu premii importante. Cu toate ca a împlinit, anul trecut, opt decenii de viaţă, maestrul Béla Szakáts este activ în continuare, sculptează, desenează şi expune.
Mai multe sculpturi de for public timişorean ( şi nu numai) îi poartă semnătura: bustul fostului primar Tőrők János, bustul politicianului şi omului de cultura Ormós Zsigmond, bustul regelui Robert Carol  de Anjou (toate amplasate în Parcul Central), bustul primului arhitect- şef al Timişoarei, Székely László (care se gaseşte în Parcul Carmen Silva), statuia Omul Ţintă, ridicată în faţa Spitalului de Oftamologie sau Cascada, pe malul Begăi, în apropierea Podului Maria.


Expoziţii internaţionale:1888 -Bienala Dantesca-Ravena Italia, 1990 -Bienala Internaţională "Europa-Asia"-Ancara Turcia,
1992 - Bienala Dantesca - Ravena- Italia.
Expozitii reprezentative româneşti în străinătate: 
1974 Modena- Italia
1982 - Gera - Germania. 
1985 - Moscova - URSS.
 1985 - Sofia - Bulgaria.
1988- Novi-Sad- Yugoslavia.
1990, 1993, 2013- Szeged- Ungaria.
1990, 1998, 2010, 2011 - Budapesta- Ungaria. 
2015 - Szentendre - Ungaria.
Lucrări monumentale:
Compoziţie mozaic perete- Orşova. 
"Cascada"- Timişoara.
"Pasăre" - Sebis.
"Timpul în  Accelerare" - Lazărea. 
"Crucea Timpului"- Deta.
"Nisa" - Babadag.
"In Memoriam 1956"- Cluj.

Lucrări în muzee şi colecţii personale în: România, Canada, U.S.A., Olanda, Germania, Austria, Spania, Franţa, Italia, Yugoslavia, Grecia, Norvegia, Ungaria, etc. 
Burse şi premii: Bursa “Andreescu”-1961-1962; Premiul UAP (colectiv), Premiul pentru sculptură “Cântarea României”-1981, Bienala de Sculptură Mica, Arad-1989, Medalia de Aur (colectiv)- Bienala Dantesca-Ravena-Italia-1988, Distinse Merite Academice-Cluj-1996, Diploma de Excelenţă- Universitatea de Vest, Facultatea de Arte -2005, Diploma de Excelenţă – Primăria Timişoara – 2005, Diploma de Excelenţă-Consiliul Judeţean Timiş -2006, Meritul Cultural- Grad de Ofiţer -2004, Diploma ” Dilectus Musarum Visionis” şi Medalia de Aur – Universitatea de Vest -2009, Diploma de Excelenţă-Universitatea de Vest – Facultatea de Arte -2010, Premiul “ Kajoni Janos” – Consiliul Judeţean Harghita -2013.
        În concluzie, luând în considerare biografia impresionantă a Maestrului Béla Szakáts şi influenţa domniei salei asupra creaţiei sutelor de studenţi, care în cursul anilor au terminat Facultatea de Arte Plastice din Timişoara, precum şi importanţa activităţii sale în sânul comunităţii, susţinem acordarea titlului de Cetăţean de Onoare al Municipiului Timişoara domnului Béla Szakáts, care, conform documentaţiei depuse, este îndreptăţit să primească Titlul de „Cetăţean de Onoare al Municipiului Timişoara” pentru întreaga activitate artistică, recunoscută la nivel naţional şi internaţional, asigurarea condiţiilor favorabile creaţiei culturale şi protejării patrimoniului cultural. 

       Având în vedere prevederile legale expuse în prezentul raport, apreciem că proiectul de hotărâre privind acordarea Titlului de Cetăţean de Onoare al Municipiului Timişoara domnului Béla Szakáts îndeplineşte condiţiile pentru a fi supus dezbaterii şi aprobării plenului Consiliului Local. 

